ྡྷ་བོ་དྷི་སཏྭ་ཡེ། ལྟ་བས་མི་ངོམས་གསེར་མདོག་མཚན་དཔེའི་སྐུ། །
ཡན་ལག་དྲུག་ཅུའི་ཆོས་ཆར་འབེབས་པའི་གསུང་། །མཁྱེན་ནུས་བརྩེ་བ་གཞལ་དུ་མེད་
པའི་ཐུགས། །བླ་མ་ཐུབ་དབང་དབྱེར་མེད་ཞབས་ལ་འདུད། །གང་གིས་གསུང་རབ་མ་
དྲོས་ཆུ་ཀླུང་ལས། །ཟེགས་མ་རེས་ཀྱང་འགྲོ་བའི་གདུང་སེལ་ཞིང་། །ཞི་བདེའི་བྱང་ཆུབ་
སྦྱིན་ཕྱིར་ལྟུང་བཤགས་འགྲེལ། །བདུད་རྩིའི་ཆུ་རྒྱུན་རང་གཞན་དོན་དུ་སྤེལ། །
འདིར་བྱང་ཆུབ་ལྟུང་བ་བཤགས་པའི་ཟིན་བྲིས་ཞིག་རང་གཞན་བློ་དམན་དག་ལ་
ཕན་ཕྱིར་བྲི་བར་བྱ་སྟེ། དེ་ལ་གཉིས་དགེ་སྡིག་ལ་ཡིད་ཆེས་བསྐྱེད་ཕྱིར་ལས་འབྲས་ཀྱི་
རྣམ་བཞག་མདོ་ཙམ་བསྟན་པ་དང་། ཡིད་ཆེས་བསྐྱེད་ནས་བླང་དོར་བྱེད་ཚུལ་ལོ། །དང་
པོ་ནི། འདི་ཉིད་ཉམས་སུ་ལེན་པ་པོའི་གང་ཟག་ནི་ཕྱི་པ་མུ་སྟེགས་དང་། ནང་པ་སངས་
རྒྱས་ཀྱི་ཁྱད་པར་ཤེས་ནས་ནང་པ་སངས་རྒྱས་པ་ཞིག་དགོས་ཏེ། ཁྱད་པར་འཕགས་
བསྟོད་ལས། བྲམ་ཟེ་རྣམས་ནི་དགེ་སྡིག་དག །བྱིན་པ་ལེན་བཞིན་འཕོ་བར་སྨྲ། །ཁྱོད་ཀྱི་
~106~

བྱང་ཆུབ་ལྟུང་བཤགས་ཀྱི་དོན་གྱི་འབྲེལ་ཟིན་བདུད་རྩིའི་ཆུ་རྒྱུན།
བྱས་ཆུད་མི་ཟ་དང་། །མ་བྱས་པ་དང་ཕྲད་མེད་གསུངས། །ཞེས་པ་ལྟར་ཕྱི་རོལ་རྣམས་ནི་
ས་དགེ་སྡིག་ལས་འབྲས་བུ་བདེ་སྡུག་མི་འབྱུང་བར་དེ་མིན་རང་དགའི་འདོད་པ་སྣ་
ཚོགས་ཀྱི་བདེ་སྡུག་བསྐྱེད་པར་སྨྲ་བས་ལོག་ལྟ་ཅན་ཡིན་པས། སངས་རྒྱས་ཀྱི་བཀའ་ལ་
ཡིད་ཆེས་མི་བྱེད་པའི་ཕྱིར་རོ། །ནང་པ་སངས་རྒྱས་པ་ནི་སངས་རྒྱས་ཀྱི་བཀའ་ཡིས་ནམ་
ཡང་མི་བསླུ་བར་ཡིད་ཆེས་བྱེད་པར་འགྱུར་ཏེ། དེ་ལ་ཕྱི་ནང་གི་ཁྱད་པར་འབྱེད་ཚུལ་མང་
ཡང་། ཕྱི་པ་ནང་པ་སྐྱབས་འགྲོའི་ཁྱད། །ཞེས་པ་ལྟར་ཇོ་བོ་རྗེ་སོགས་ཀྱིས་དཀོན་མཆོག་
ལ་སྐྱབས་སུ་འགྲོ་བ་ནང་པ་དང་། མི་འགྲོ་བ་ཕྱི་པར་གསུངས་པས། དེས་ན་སྐྱིད་སྡུག་གི་
སྐྱབས་གནས་སངས་རྒྱས་ལ་རེ་བས་སངས་རྒྱས་ལ་སྐྱབས་སུ་འགྲོ། དེས་གསུངས་པའི་
ཆོས་ལ་ཡིད་ཆེས་པས་ཆོས་ལ་སྐྱབས་སུ་འགྲོ། ཆོས་བཞིན་སྒྲུབ་པའི་དགེ་འདུན་རྣམས་ཀྱི་
རྗེས་སུ་སློབ་པའི་དགེ་འདུན་ལ་སྐྱབས་སུ་འགྲོ་བ་ནི་ནང་པ་སངས་རྒྱས་པ་ཡིན་པར་
གསུངས་སོ། །
དེ་ལྟར་དཀོན་མཆོག་ལ་སྐྱབས་སུ་སོང་བས་ཇི་ལྟར་སྐྱོབས་སྙམ་ན། དེ་ལ་སངས་
རྒྱས་ནི་སྐྱབས་ཀྱི་སྟོན་པ་དང༌། དགེ་འདུན་ནི་སྐྱབས་ཀྱི་གྲོགས་དང༌། སྐྱོབས་ཐབས་
དངོས་ནི་ཆོས་ཡིན་ཏེ། ཆེད་དུ་བརྗོད་པའི་ཚོམ་ལས། སྲིད་པའི་ཟུག་ངུ་གཅོད་བྱེད་ལམ། །
དེས་ནི་ཁྱེད་ཅག་རྣམས་ལ་བསྟན། །དེ་བཞིན་གཤེགས་པ་སྟོན་པ་སྟེ། །ཁྱེད་ཅག་རྣམས་
ཀྱིས་བྱ་དགོས་སོ། །ཞེས་གསུངས་ཤིང་ཆོས་ནས་གསུངས་པ་ལ་ཡིད་ཆེས་པའི་སྒོ་ནས་
བླང་དོར་བྱེད་དགོས་ཏེ། དེ་ལྟར་མ་བྱས་ན་སངས་རྒྱས་ཀྱི་སྐྱོབས་པར་དཀའ་སྟེ་ཏིང་ངེ་
འཛིན་རྒྱལ་པོ་ལས། དེས་ནི་རབ་ཏུ་བཟང་པོའི་ཆོས་བཤད་ཀྱང་། །ཁྱེད་ཀྱིས་ཐོས་ནས་
ཡང་དག་མ་སྤྱད་ན། །ནད་པ་སྨན་གྱི་རྐྱལ་པ་ཐོགས་པ་དག །བདག་གི་ནད་ནི་གསོ་བར་
མི་ནུས་བཞིན། །ཞེས་གསུངས་སོ་འོ་ན་ཆོས་ནས་ཇི་ལྟར་གསུངས་སྙམ་ན། འདི་ལྟར་
~107~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
འཁོར་འདས་སྤྱི་དང་སེམས་ཅན་རྣམས་ཀྱི་བདེ་སྡུག་ཐམས་ཅད་དགེ་སྡིག་གི་འབྲས་བུ་
ཡིན་པར་གསུང་སྟེ། དྲན་པ་ཉེར་བཞག་ལས། དགེ་བ་ཡི་ནི་བདེ་བ་ཐོབ། །མི་དགེ་བ་ལས་
སྡུག་བསྔལ་འབྱུང་། །དེ་ལྟར་དགེ་དང་མི་དགེ་བའི། །ལས་ཀྱི་འབྲས་བུ་གསལ་བར་
བསྟན། །ཅེས་གསུངས་ཤིང་། དེས་ནས་སེམས་ཅན་རྣམས་སྐྱིད་སྡུག་མི་འདྲ་བ་སྣ་ཚོགས་
ཡོད་པའང་། དགེ་སྡིག་མི་འདྲ་བ་སྣ་ཚོགས་ཀྱིས་ཕྱེ་བར་ཡང་། དྲན་ཉེ་ལས། ལུས་ཅན་
རྣམས་ཀྱི་བདེ་སྡུག་ནི། །ལས་རྣམས་ཡིན་པར་ཐུབ་པས་གསུངས། །ལས་རྣམས་ཀྱང་ནི་སྣ་
ཚོགས་ལ། །དེ་ཡི་འགྲོ་འདི་སྣ་ཚོགས་བྱས། །སྣ་ཚོགས་རྣམ་པར་འཁྱམས་ཤིང་འཇུག །
ལས་ཀྱི་དྲྭ་བ་འདི་ཆེའོ། །ཞེས་གསུངས་པས། དེས་གཉིས་དགེ་འབྲས་ལ་བདེ་སྐྱིད་དང༌།
སྡིག་འབྲས་ལ་སྡུག་བསྔལ་འབྱུང་བ་ལས། དེ་གཉིས་འཆོལ་མི་སྲིད་པས། ཐ་ན་འབོགས་
པའི་གང་ཟག་གི་ལུས་ལ་རྡུལ་ཕྲན་བུ་འབྱུང་བ་དང་། མི་ཞིག་རྒྱུན་དུ་བདེ་ཞིང་རེ་ཞིག་ཚེར་
མ་ཙམ་ཟུག་པའི་ན་ཚ་དང་རྐྱེན་གང་རུང་གི་སེམས་འཕྲལ་མི་བདེ་བ་ཕྲན་ཙམ་སྐྱེས་པ་ཡན་
ཆད་རྐྱེན་དེ་དང་དེའི་བྱས་པ་འདྲ་ཡང་རྒྱུ་སྔོན་གྱི་མི་དགེ་བ་ཕྲན་བུ་བྱས་པ་ལས་བྱུང་ཞིང༌།
དེ་བཞིན་དུ་ཚ་དམྱལ་གྱི་སེམས་ཅན་ལ་རླུང་སིར་མ་ཕྲན་ཙམ་ལངས་པ་སོགས་ཏེ། རྒྱུན་དུ་
སྡུག་བསྔལ་བའི་སྤྲང་པོ་ལྟ་བུས་རེ་ཞིག་ཟས་གོས་ཕྲན་བུ་ཞིག་སྟེར་མཁན་འབྱོར་བས་
ལུས་སེམས་ལ་དགའ་བ་སྐྱེས་པ་ཡན་ཆད་སྔོན་གྱི་དགེ་བ་ཕྲན་བུའི་འབྲས་བུའི་རྐྱེན་དེ་
ལྟར་དེས་བཀའ་དྲིན་བསམ་པ་འབྱུང་བ་ཡིན་ཏེ། སྔོན་གྱི་དགེ་སྡིག་མིན་པའི་རྒྱུ་མེད་པར་
རང་གར་འབྱུང་བ་མིན་ཅིང་། དེས་ན་དགེ་སྡིག་གི་འབྲས་བུ་བདེ་སྡུག་མི་བསླུ་བར་འབྱུང་
བ་ནི་ལས་འབྲས་བསླུ་མེད་དམ་ལས་ངེས་པ་ཞེས་ཟེར་བའོ། །
འོ་ན་ད་ལྟ་འགའ་ཞིག་དགེ་བ་བྱེད་ཀྱང་སྡུག་བསྔལ་ཆེ་བ་དང་། འགའ་རེ་སྡིག་པ་
བྱེད་པ་སྐྱིད་སྐྱིད་འདྲ་བ་འདུག་པ་ཅི་ཡིན་སྙམ་ན་དེ་ནི་སྤྱིར་སྔོན་གྱི་དགེ་སྡིག་གང་བྱས་གོ་
~108~

བྱང་ཆུབ་ལྟུང་བཤགས་ཀྱི་དོན་གྱི་འབྲེལ་ཟིན་བདུད་རྩིའི་ཆུ་རྒྱུན།
རིམ་གྱིས་སྨིན་པ་ཡིན་ཞིང་། ཁྱད་པར་དགེ་བ་བྱས་བཞིན་སྡུག་བསྔལ་མང་དུ་འགྲོ་དེ་ལྟ་
བུ་ནི་ཚེ་རབས་ཐོག་མེད་ཀྱི་སྡིག་སྒྲིབ་བསགས་པ་ཀུན་ལ་གྲངས་ཀྱི་མི་ཆོད་པར་ཡོད་པར་
གསུངས་པས། དེ་ཉིད་དགེ་བའི་སྟོབས་ཀྱིས་ངན་སོང་དུ་ཡུནརིང་སྡུག་བསྔལ་མྱོང་དགོས་
རྣམས། ད་ལྟའི་ལུས་རྟེན་ལ་ཕྲན་བུ་མྱོང་ནས་ཕྱི་མ་བདེ་བ་ཐོབ་པའི་རྟགས་དང༌། དེ་
བཞིན་སྡིག་པ་བྱས་བཞིན་སྐྱིད་དུ་འགྲོ་བ་ལྟ་བུ་ནི་བདུད་དགའ་རབ་དབང་ཕྱུག་གི་འཕྲུལ་
དང་སྡིག་པའི་སྟོབས་ཀྱིས་ཚེ་རབས་ཀྱི་དགེ་བསགས་ཡོད་རིགས་ད་ལྟར་སྨིན་པར་བྱས་
ནས་ཕྱི་མ་ངན་སོང་ལས་ཐར་དཀའ་བ་བྱེད་པ་ཡིན་པར་བཀའ་བསྟན་བཅོས་མན་ངག་
རྣམས་ནས་མང་དུ་གསུང་ཡང་ཞིབ་པར་མ་བཀོད་དོ། །
དེས་ན་དགེ་སྡིག་གི་འབྲས་བུ་བདེ་སྡུག་འཕྲལ་དུ་མི་མངོན་པ་འདྲ་ཡང་། དེ་མེད་པ་
མ་ཡིན་ཏེ་དཔེར་ན་ནམ་མཁར་འཕུར་བའི་བྱ་ལ་གྲིབ་མ་རེ་ཞིག་མི་མངོན་པར་འདྲ་ཡང་
མཐར་ས་ལ་བབ་ཚེ་ནག་ཧྲིལ་གྱིས་ཡོང་བ་དང་འདྲ་བར། ཆེད་དུ་བརྗོད་པའི་ཚོགས་ལས།
མཁའ་ལ་བྱ་དག་གནས་པ་དེའི། །གྲིབ་མ་ལྷན་ཅིག་འགྲོ་བ་བཞིན། །ལེགས་པར་བྱས་
དང་ཉེས་པར་བྱས། །དེ་དག་འགྲོ་བའི་རྗེས་སུ་འབྲངས། །ཞེས་སོགས་གསུངས་པས།
དེས་ན་དགེ་སྡིག་ཤིན་ཏུ་ཆུང་ངུ་། ཕྱག་རྡོག་གཅིག་ཙམ་བཙལ་བ་དང་ངག་འཁྱལ་ཟུར་ཙམ་
སྨྲས་པ་ཡན་ཆད་དེ་མ་སྨིན་བདེ་སྡུག་མ་མྱོང་བར་བསྐལ་པ་བརྒྱར་སོང་ཡང་ཆུད་ཟོས་དུ་
འགྲོ་མི་སྲིད་དེ། མདོ་དྲན་ཉེར་ལས། ལུས་ཅན་རྣམས་ཀྱི་ལས་རྣམས་ནི། །བསྐལ་པར་
བརྒྱར་ཡང་ཆུད་མི་ཟ། །ཚོགས་ཤིང་དུས་ལ་བབ་པ་ན། །འབྲས་བུ་ཉིད་དུ་སྨིན་པར་འགྱུར། །
ཞེས་གསུངས་སོ། །ལམ་འབྲས་འདི་ཤིན་ཏུ་ཀློག་ཏུ་གྱུར་པའི་ངེས་པ་རྙེད་པ་དཀའ་བས།
སངས་རྒྱས་ཀྱི་གསུངས་ལ་བདེན་པར་གུས་པས་ངེས་པར་བསྐྱེད་པར་བྱ་དགོས་ཏེ། ཏིང་
རྒྱལ་ལས། ཟླ་བ་སྐར་མ་ཅེས་པ་གནས་ལྟུང་ཞིང༌། །རི་དང་གྲོང་དུ་བཅས་པའི་ས་ཞིག་ལ། །
~109~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ནམ་མཁའི་ཁམས་ནི་རྣམ་པར་གཞན་གྱུར་ཀྱང༌། །ཁྱོད་ནི་མི་བདེན་པ་ཡི་ཚིག་མི་གསུངས།
ཞེས་དང་། དྲན་ཉེར་ལས། མེ་ནི་གྲང་བར་འགྱུར་ཡང་སྲིད། རླུང་ནི་ཞག་པས་ཟིན་ཡང་
སྲིད། ཉི་ཟླ་ཐང་ལ་ལྷུང་ཡང་སྲིད། །ལས་ཀྱི་རྣམ་སྨིན་བསླུ་མི་སྲིད། །ཅེས་གསུངས་པ་
ལྟར་ལས་འབྲས་བསླུ་མེད་ལ་ཡིད་ཆེས་པའི་ཅེས་པ་རྙེད་པ་ནི། ནང་པ་སངས་རྒྱས་པའི་
ཡང་དག་པའི་ལྟ་བ་ཞེས་དཀར་པོའི་ཆོས་ཐམས་ཅད་ཀྱི་གཞི་འམ་རྩ་བ་ལྟ་བུ་ཡིན་པ་ཡང་
ཡང་བསྔགས་སོ། །
གཉིས་པ་ལས་འབྲས་ལ་ཡིད་ཆེས་སྐྱེས་ནས་བླང་དོར་བྱ་ཚུལ་ལ་གཉིས་ཏེ། བླང་
དོར་བྱ་དགོས་པའི་རྒྱུ་མཚན་དང་། བླང་དོར་བྱེད་ཚུལ་དངོས་བསྟན་པའོ། །དང་པོ་ནི།
འདི་ལྟར་རང་གཞན་སེམས་ཅན་ཐམས་ཅད་བདེ་བ་འདོད་པ་དང་སྡུག་བསྔལ་མི་འདོད་པ་
ཤ་སྟག་ཡིན་པས། དེས་ན་དེའི་རྒྱུ་དགེ་སྡི་གལ་བླང་དོར་བྱེད་དགོས་ཅིང་བྱེད་པའི་དུས་
ཀྱང་ད་ལེན་ཁོ་ན་ཡིན་ཏེ། འགྲོ་བ་གཞན་ལྟ་ཅི་སྨོས། མི་ལུས་ཐོབ་ཀྱང་མི་ཁོམ་པའི་
གནས་སུ་སྐྱེས་ན། ཆོས་མི་ཐོས་པས་བླང་དོར་བྱེད་མི་ཤེས་པས། འདོད་པ་བདེ་བ་འདོད་
ཀྱང་དེའི་རྒྱུ་དགེ་བ་སྒྲུབ་མི་ཤེས་སྡུག་བསྔལ་མི་འདོད་ཀྱང་དེའི་རྒྱུ་སྡིག་པ་སྤོང་མི་ཤེས་
པར་ཞེ་འདོད་དང་ལག་ལེན་གོ་ལྡོག་པའི་རྨོངས་པ་ཤ་སྟག་ཡིན་ལ། ད་ལན་མི་ལུས་ཆོས་
དང་འཕྲད་པའི་སྐབས་འདིར་དེ་དག་གི་རྒྱུ་རྐྱེན་དམ་པའི་ཆོས་ལས་ཐོས་ནས་བསམ་བློ་
གཏོང་ཤེས་བླང་དོར་བྱེད་ཤེས་པའི་དུས་ཚོད་སྤྲིན་བར་གྱི་ཉི་ཞུར་ཙམ་བྱུང་དུས་འདིར་བླང་
དོར་མ་བྱས་ན་མིག་ཡོད་ཀྱང་ལོང་བ། སེམས་ཡོད་ཀྱང་སྨྱོན་པ། རྐང་བཞི་མི་འཛུགས་
ཀྱང་དུད་འགྲོ་རང་ཡིན་པས་རང་གི་རང་བསླུས་ཚབ་ཤིན་ཏུ་ཆེ་སྟེ། སྤྱོད་འཇུག་ལས། འདི་
འདྲའི་དལ་བ་རྙེད་གྱུར་ནས། །བདག་གིས་དགེ་སྒོམ་མ་བྱས་ན། །དེ་ལས་བསླུས་པ་
གཞན་མེད་དེ། །དེ་ལ་རྨོངས་པའང་གཞན་མེད་དོ། །ཞེས་གསུངས་པས། དེ་ན་སློབ་དཔོན་
~110~

བྱང་ཆུབ་ལྟུང་བཤགས་ཀྱི་དོན་གྱི་འབྲེལ་ཟིན་བདུད་རྩིའི་ཆུ་རྒྱུན།
ཀླུ་སྒྲུབ་ཀྱིས། ཐོབ་དཀའི་འཛམ་གླིང་མི་ཡི་ལུས། །དེ་ཐོབ་དུས་སུ་ངན་སོང་རྒྱུ། །རབ་ཏུ་
བསྒྲིམས་ཏེ་བཅད་པར་བྱ། །ཞེས་གསུངས་པས། ད་ལན་མི་ལུས་ཐོབ་དམ་ཆོས་ཐོས།
དགེ་སྡིག་ཤེས་པའི་དུས་འདིར། རབ་རང་གཞན་གཉིས་དོན་འགྲུབ་པ། འབྲིང་རང་ཉིད་
འཁོར་བ་ལས་ཐར་བ། ཐ་མའང་སྐྱེ་བ་ཕྱི་མ་ངན་སོང་དུ་མི་ལྷུང་བ་ཞིག་ཅིས་ཀྱང་རེ་དགོས་
ཞིང་། དེ་ལ་རྒྱུ་མི་དགེ་སྡིག་ལས་མ་ལྡོག་ན། འབྲས་བུ་ངན་སོང་གི་སྡུག་བསྔལ་མི་འདོད་
ཀྱང་མི་འདོད་བཞིན་དུ་མྱོང་དགོས་པས། དེས་ན་ངན་སོང་གི་སྐྱེ་སྒོ་གཅོད་པ་ལ་སྔར་བྱས་
ཀྱི་སྡིག་པ་ལ་འགྱོད་བཤགས། ཕྱིན་ཆད་མི་བྱེད་པའི་སྡོམ་སེམས་གཉིས་ལ་འབད་དགོས་
སོ། །
གཉིས་པ་བླང་དོར་བྱེད་ཚུལ་དངོས་ལ། དོར་བྱའི་སྡིག་པ་དང་། བླང་བྱའི་དགེ་བ་
ངོས་ཟིན་དགོས་པས། སྤྱིར་དགེ་སྡིག་ཐམས་ཅད་ལུས་ངག་ཡིད་ཀྱི་སྒོ་གསུམ་ཡིན་ཀྱང་།
སྒོ་གསུམ་གྱི་དགེ་སྡིག་ཐམས་ཅད་ལས་ལམ་བཅུར་མ་འདུས་ཀྱང༌། ཆེ་ལོང་རགས་པ་
རྣམས་སངས་རྒྱས་ཀྱི་གནད་བསྡུད་ནས་མི་དགེ་བ་བཅུར་གསུངས་ཤིང་། དེ་སྤང་ན་དོན་ཆེ་
བའི་གནད་ཀྱང་འདུས་པར་གཟིགས་ནས་དགེ་བ་བཅུར་གསུངས་ཏེ། མཛོད་ལས། དེ་
ལས་ཆེ་ལོང་བསྡུས་ནས་ནི། །དགེ་དང་མི་དགེ་ཅི་རིགས་པར། །ལས་ཀྱི་ལམ་ནི་བཅུར་
གསུངས་སོ། །ཞེས་གསུངས་པས་སྡིག་པ་མི་དགེ་བའི་ཕྱོགས་ཤིན་ཏུ་མང་ཡང་མདོར་བསྡུ་
ན་རང་བཞིན་གྱི་ཁ་ན་མ་ཐོ་བ་ཞེས་པ་མི་དགེ་བཅུ། མཚམས་མེད་ལྔ། ཉེ་བ་ལྔ་སོགས་
དང་བཅས་པའི་ཁ་ན་མ་ཐོ་བ་ཞེས་སོ་ཐར་གྱི་སྡོམ་པ། བྱང་སེམས་ཀྱི་ཉེས་སྤྱོད་སྡོམ་པའི་
བསླབ་པ། སྔགས་ཀྱི་ཉེས་སྤྱོད་སྡོམ་པའི་དམ་ཚིག་རྣམས་ཡིན། དེ་ཐམས་ཅད་ཀྱང་དོན་རྩ་
དགེ་བ་བཅུ་ལ་འདུ་བ་ཡིན་ཏེ། མཚམས་མེད་ལྔ་དང་ཉེ་བ་སོགས་ནི་མི་དགེ་བཅུའི་ནང་
ཚན་ལྕི་གྲས་ཡིན་ཞིང་། སོ་ཐར་སོགས་སྡོམ་པའི་ཚུལ་ཁྲིམས་རྣམས་ཀྱང་དེར་འདུ་ཚུལ།
~111~

ཐར་ལམ་གསལ་སྒྲོན་ལས།
རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཕར་ཕྱིན་བསྡུས་པ་ལས། མཐོ་རིས་ཐར་པའི་བདེ་ལམ་གྱུར་པ་སྟེ། །ལས་ལམ་བཅུ་པོ་འདི་
ལས་ཉམས་མི་བྱ། འདི་ལ་གནས་པའི་འགྲོ་ལ་ཕན་བསམ་པས། །བསམ་པའི་ཁྱབ་པར་
འབྲས་བུ་ཡོད་པར་འགྱུར། །ངག་ལུས་ཡིད་རྣམས་ཡང་དག་སྡོམ་བྱ་བ། །མདོར་བསྡུས་
ཚུལ་ཁྲིམས་ཡིན་ཞེས་རྒྱལ་བས་གསུངས། །ཞེས་དང་། ནཱ་རོ་པས་དམ་ཚིག་སྟོང་མཐུན་
ལས་གསུངས་པའི་དོན་ཡང་། མི་དགེ་བ་འདི་དག་ཐ་མལ་སྐྱེ་བོས་བྱས་ན། སྡིག་པ་བྱས་
སོ་ཞེས་ཟེར། རབ་བྱུང་གི་བྱས་ན་སྡོམ་པ་ཉམས་སོ་ཞེས་ཟེར། བྱང་ཆུབ་སེམས་དཔས་
བྱས་ནས་བསླབ་པ་ཉམས་སོ་ཞེས་ཟེར། རྣལ་འབྱོར་པས་བྱས་ན་དམ་ཚིག་ཉམས་སོ་ཞེས་
ཟེར། ཞེས་པ་སྟེ། དེས་ན་མི་དགེ་བ་བཅུ་པོ་འདི་སྤངས་པས་དགེ་བ་བཅུར་འགྱུར་བས། དེ་
ནི་འཁོར་འདས་ཐམས་ཅད་ཀྱི་བདེ་སྐྱིད་དང་ཡོན་ཏན་འབྱུང་བའི་རྩ་བའམ་རྟེན་ལྟ་བུ་ཡིན་
པའང་། རྒྱ་མཚོས་ཞུས་པའི་མདོའི་དོན་བསྡུ་ན། དགེ་བའི་ཆོས་རྣམས་ཞེས་བྱ་བ་ནི་ལྷ་མི་
སྐྱེ་རྒུའི་ཕུན་སུམ་ཚོགས་པའི་རྩ་བའི་རྟེན་ནོ། །
ཉན་རང་བྱང་ཆུབ་ཀྱི་རྩ་བའི་རྟེན་ནོ། །བླ་མེད་རྫོགས་བྱང་གི་རྩ་བའི་རྟེན་ནོ། །རྩ་
བའི་རྟེན་ཀྱང་གང་ཞེ་ན། འདི་ལྟ་སྟེ། དགེ་བ་བཅུའི་ལས་རྣམས་ཏེ། ཞེས་དང་། དཔེར་ན་
གྲོང་དང་ལྗོངས་ཡུལ་འཁོར། རྒྱལ་པོའི་ཕོ་བྲང་། རྩ་ཤིང་། སྨན་ཤིང་ལས་ཀྱི་མཐའ། ས་
བོན་གྱི་ཚོགས་ལོ་ཏོག་རྨོ་བཤལ་དང་འབྱུང་བ་རྣམས་ནི་ས་ལ་གནས་ཏེ། དེ་དག་གི་གནས་
ནི་ས་ཡིན་ནོ། །ཀླུའི་བདག་པོ་དེ་བཞིན་དུ་དགེ་བཅུའི་ལས་ལམ་འདི་དག་ནི། ལྷ་མིར་སྐྱེ་
བ་དང་། སློབ་པ་དང་མི་སློབ་པའི་དགེ་སྦྱོང་གི་འབྲས་བུ་ཐོབ་པ་དང་། བྱང་སེམས་ཀྱི་སྤྱོད་
པ་ཐམས་ཅད་དང་། སངས་རྒྱས་ཀྱི་ཆོས་ཐམས་ཅད་ཀྱི་གནས་ཡིན་ནོ། །ཞེས་དང་། ས་
བཅུའི་མདོ་ལས། བཅུ་པོ་འདི་དག་འཁོར་བར་སྐྲག་ནས་སྙིང་རྗེ་དང་བྲལ་བར་གཞན་གྱི་
སྒྲའི་རྗེས་སུ་འབྲང་བས་ནི་ཉན་ཐོས་ཀྱི་འབྲས་བུ་ཐོབ། སྙིང་རྗེ་མེད་པར་གཞན་གྱི་དྲིང་མི་
~112~

བྱང་ཆུབ་ལྟུང་བཤགས་ཀྱི་དོན་གྱི་འབྲེལ་ཟིན་བདུད་རྩིའི་ཆུ་རྒྱུན།
འཇོག་ཅིང་རང་ཉིད་འཚང་རྒྱ་བ་འདོད་ནས་རྟེན་འབྱུང་ཤེས་པས་སྤྱད་ན་རང་རྒྱལ། སེམས་
རྒྱ་ཆེ་ལ་སྙིང་རྗེ་ཐབས་མཁས་